《忆远吟》
清代·史筠

车马行时春之初，梧桐叶落秋何如。凄凉憔悴空闺里，珠箔何何独自居。

忽逢云外秋归雁，一纸家书如觌面。感君念妾意缠绵，濯指开针肠欲断。

问君毕竟几时还，妾已愁消红粉颜。几回梦绕关山道，相思不断如连环。

相思相思无处说，卷帘诉与天边月。明月已圆人未圆，素辉偏照孤帷前。

商飙萧瑟寒机动，蟋蟀声中愁不眠。小鬟梦呓呼不醒，起来自拨残镫影。

窗前恨煞长鸣鸡，一声啼起霜天冷。

作者简介：史筠，字湘霞，浙江石门人。镇海余耀室。有《萝月轩诗集》。